AIŠKINAMASIS RAŠTAS

Dėl Molėtų rajono savivaldybės 2022 metų socialinių paslaugų plano patvirtinimo

1. Parengto tarybos sprendimo projekto tikslai ir uždaviniai:

Tikslas – patvirtinti Molėtų rajono savivaldybės 2022 metų socialinių paslaugų planą (toliau- Planas).

Savivaldybė atsako už socialinių paslaugų teikimo savo teritorijos gyventojams užtikrinimą planuodama ir organizuodama socialines paslaugas, kontroliuodama bendrųjų socialinių paslaugų ir socialinės priežiūros kokybę. Savivaldybė planuoja socialines paslaugas, vertina ir analizuoja gyventojų socialinių paslaugų poreikius, pagal gyventojų poreikius prognozuoja ir nustato socialinių paslaugų teikimo mastą ir rūšis, vertina bei nustato socialinių paslaugų finansavimo poreikį. Rekomenduoja savivaldybės parengtą einamųjų metų socialinių paslaugų planą patvirtinti iki gegužės 1 d.

1. Siūlomos teisinio reguliavimo nuostatos:

Planavimo objektas yra socialinės paslaugos, kurias savivaldybė organizuoja savo savivaldybės gyventojams ir kurių teikimą finansuoja iš savivaldybės ir valstybės biudžetų lėšų, Lietuvos Respublikos valstybės biudžeto specialiųjų tikslinių dotacijų savivaldybių biudžetams ir kitų lėšų. Plane išanalizuota ekonominė-demografinė situacija, socialinių paslaugų poreikį lemiantys veiksniai, numatomi socialinių paslaugų teikimo ir plėtros tikslai, vertinamas socialinių paslaugų poreikis bei socialinių paslaugų teikimo pakankamumo lygis, atliekama esamos socialinių paslaugų infrastruktūros analizė savivaldybėje, taip pat apibendrinami 2021 metų bei lyginami pastarųjų kelerių metų teikimo rodikliai, panaudotos lėšos, finansavimo šaltiniai. Plane numatomos prioritetinės socialinių paslaugų plėtros kryptys, regioninių socialinių paslaugų poreikis, numatomi socialinių paslaugų finansavimo šaltiniai bei finansavimo iš savivaldybės biudžeto būdai.

1. Laukiami rezultatai:

Molėtų rajono savivaldybės socialinių paslaugų planas rengiamas nuo 2008 metų. Plane surinkta daug informacijos apie Molėtų rajono savivaldybėje teikiamas socialines paslaugas. Apibendrinta kelių metų patirtis teikiant socialines paslaugas, lyginamas kelių pastarųjų metų socialinių paslaugų finansavimas, numatomi socialinių paslaugų teikimo prioritetai bei socialinių paslaugų plėtra.

1. Lėšų poreikis ir jų šaltiniai:

Papildomų lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Nėra.